काठमाडौं, २९ मंसिर – नेपाल विद्युत प्राधिकरणले पुस २ गतेदेखि लोडसेडिङ बढाउने भएको छ । हिउँद लागेसँगै खोला तथा नदीमा पानीको वहाव घटेर विद्युत उत्पादन कम भएपछि लाडसेडिङको अवधि दैनिक १० घण्टासम्म पुर्‍याउन लागेको हो । प्रणालीमा लोड अत्याधिक बढेको र पहिरोका कारण क्षतिग्रस्त आयोजना अझै मर्मत सम्भार हुन नसकेकाले लोडसेडिङ बढाउनुपरेको प्राधिकरणले जनाएको छ । यसअघि हप्तामा ८ घण्टासम्म रहेको लोडसेडिङ बढाएर १० घण्टासम्म पुर्‍याइएको छ ।
